კატალონია

კატალონია (კატალონიური:Catalunya, ესპანური: Cataluña, ოქსიტანური: Catalonha, ფრანგული:Catalogne) — ავტონომიური რეგიონი ესპანეთში, იბერიის ნახევარკუნძულის უკიდურეს ჩრდილო-აღმოსავლეთ ნაწილში. მისი კონსტიტუციური საკითხი დავის საგანია ესპანეთის სამეფოს (რომელიც მას ესპანეთის ავტონომიურ გაერთიანებად მიიჩნევს) და კატალონიის ჟენერალიტეტს შორის, რომელიც მას დამოუკიდებელ რესპუბლიკად აცხადებს 2017 წლის 27 ოქტომბრის შემდეგ, როდესაც გამოსცა ესპანეთისგან დამოუკიდებლობის ცალმხრივი დეკლარაცია. ეს ესპანეთის მიერ უკანონოდ გამოცხადდა და არ უღიარებია არცერთ სხვა ქვეყანას. ესპანეთის კონსტიტუციის თანახმად, კატალონია ავტონომიური გაერთიანებაა, რომელსაც აქვს აღნიშვნა „ეროვნულობა“ (nacionalidad) და ავტონომიის სტატუსი. სახელი ცნობილია 1350 წლიდან. კატალონიელთა ქვეყანა, ძველი Principat de Catalunya, მოიცავდა აგრეთვე ალგეროს (სარდინიაში), ანდორას, ჩრდილოეთ კატალონიას ანუ აღმოსავლეთ პირენეების ფრანგულ რეგიონს, ბალეარის კუნძულებს, ვალენსიის რეგიონს. კატალონიის რეგიონში ამჟამად 4 პროვინცია შედის: ბარსელონა, ხერონა, ლერიდა და ტარაგონა. კატალონიაში კატალანურიც და ესპანურიც ორივე ოფიციალური ენაა და მათზე მრავალი ადამიანი საუბრობს. კატალონიის სანაპირო გრძელდება 580 კმ-ზე. სანაპიროზე არ არის მაგისტრალთა სისტემა, ერთადერთი დიდ გზა აკავშირებს პირენეებს ზღვასთან. კატალონიის ადმინისტრაციულ ცენტრამდე ბლანესამდე ვხვდებით კოსტა-ბრავას, რომელიც ხასითდება პატარა მთიანი სისტემით, შემდეგი დიდი ხაზი სანაპიროსი გადის მარესმეზე, რომელი კვეთს მრავალ კერძო პატარა პორტს. ბარსელონის სანაპირო ხასიათდება ხელოვნური პლაჟებით და დიდი სავაჭრო პორტით, რომელიც 9 კილომეტრს მაინც მოიცავს. პორტის სამხრეთ ნაწილი გაშენებულია დელტა დე იობრეგატის ჭაობზე, რომელიც ლამაზ პეიზაჟს ქმნის დაახლოებით 18 კილომეტრზე. შემდეგი დიდი სანაპირო ზოლია მასისო დე გარაფის, ეს ქალაქი გარდა პლიაჟებისა გამოირჩევა ტარაგონას პორტით რომელიც ესპანეთის რეგიონის მეორე პორტია სიდიდით აგრეთვე იგი არის კატალონიის ყველაზე მაღალი პორტი. ადმინისტრაციული დაყოფა კატალონია იყოფა ოთხ პროვინციად (ბარსელონა, ტარაგონა, ლერიდა, ხერონა), რომლებიც თავის მხრივ იყოფიან 41 კომარკად. კატალონიაში არის 937 მუნიციპალიტეტი. გზები კატალონიაში დაახლოებით 12 000 კმ. სამანქანო გზაა. მთავარი გზატკეცილებია: AP-7 (Autopista del Mediterrani) და A-7 (Autovia del Mediterrani). ის მიუყვება სანაპირო ზოლს საფრანგეთის საზღვრიდან ვალენსიის, მურსიასა და ანდალუსისკენ. სხვა მნიშვნელოვანი გზებია: AP-2 A-2 N-II C-12 A-16 C-32 C-16 C-17 C-25 A-26 C-32 C-60 საზოგადო სარგებლობის გზების მართვას ახორციელებს კატალონიის მთავრობა (მაგალითისთვის: C- ) ან ესპანეთის მთავრობა (მაგალითისთვის: AP- , A- , N- ) გალერეა რესურსები ინტერნეტში The Generalitat de Catalunya (Government of Catalonia) Statute of autonomy of Catalonia Xanascat National Network of Youth Hostels of Catalonia Statistical information from Idescat (Catalan Institute of Statistics) სქოლიო